Frábær golfferð til Dubai um páskana eða dagana 8. til 19. apríl 2020 . Spilaðir verða alls 8 golfhringir á 7 golfvöllum þar af einu sinni kvöldgolf , gist á Stella Di Mare Marina , flottu 5 * hóteli við höfnina í Dubai auk þess að farið verður á frídögum í Burj Khalifa turninn , eyðimerkursafarí og kvöldsiglingu á Dhow ánni þar sem kvöldmatur er innifalinn . Furstadæmið Dubai er það annað stærsta í sameinuðu arabísku furstadæmunum á eftir Abu Dhabi en alls eru furstadæmum sjö . Margir gleyma því að Dubai sé furstadæmi en ekki einungis borg . Dubai er aðalviðskiptaborg Mið-Austurlanda og eru mörg stór fyrirtæki með aðsetur þar á bæ . Margt stórkostlegt má sjá í Dubai , til að mynda Burj Khalifa , Jumeirah moskuna , Dínamíski turninn og Jumeirah pálmann . Apríl er þægilegur mánuður þegar kemur að veðri . Hæst fer hitinn í kringum 30 gráður og lægst um 20 gráður . Nánast engin úrkoma er á svæðinu í apríl . Hótelið , sem er 5 stjörnu og innréttað í Art Deco stíl , er vel staðsett við höfnina í Dubai . Herbergin eru mjög rúmgóð eða alls 40fm og innihalda flatsjónvarp , öryggisskáp , loftkælngu , o.fl . Nokkrir veitingastaðir eru á hótelinu . Ber þar helst að nefna ítalska veitingastaðinn Leonardo og La Fontana sem er alþjóðlegur hlaðborðsstaður . Á hótelinu er barinn Skyland sem er staðsettur á 31. og efstu hæð hótelsins . Góð líkamsrækt og spa er á hótelinu . Hótelið býður á hverjum degi upp á flutning til og frá Dubai Marina verslunarmiðstöðinni og JBR ströndina sem er aðalströnd Dubai . Golfvöllurinn , sem er hannaður af goðsögninni Colin Montgomerie og er í links stíl , er skemmtilegur og sanngjörn 18 holu völlur . Montgomerie er frekar opinn af teig og býður upp á að kylfingar gefi sem mest í teighöggin . Vindurinn getur leikið stórt hlutverk þegar byrjar að blása . Völlurinn býður upp á góða blöndu af löngum og stuttum holum . Vatn er á sumum brautum og kemur mest í leik á par 3 holunum . Fire golfvöllurinn opnaði dyr sínar árið 2010 . Völlurinn er í links style og er með stórar flatir sem innihalda ekki mikinn halla . Fire völlurinn er frekar víður en engan veginn auðveld bráð þar sem hæðarmismunur og brautarhönnun verður til þess að kylfingar þurfa að hugsa hvert högg vandlega því annars er auðvelt að komast í vandræði . Spila þarf völlinn af virðingu . Fire völlurinn er af mörgum talinn einn sá besti í Sameinuðu Arabísku furstadæmunum . Trump International golfvöllurinn er einn af nýjustu völlum Dubai en hann var opnaður árið 2017 . Völlurinn , sem er hannaður af Gil Hansen , er talinn einstaklega vel heppnaður þegar kemur að spilhæfni fyrir kylfinga af öllum getustigum . Líkt og flestir vellir í Dubai er Trump International með víðar en fjölbreyttar brautir . Allar 3 holurnar á golfvellinum eru taldar með skemmtilegri par 3 holum í Dubai þótt víða væri leitað . Síðasta hola vallarins er einnig talinn vera með erfiðari lokaholum sem fyrirfinnst . Völlurinn er einn af nýjustu golfvöllum Dubai . Dubai Hills Golf Club er blanda af sléttum og hallandi brautum auk þess að ekki vantar glompur og vötn á sumar holur . Golfvöllurinn er skemmtilegur fyrir alla kylfinga og býður upp á flott útsýni yfir Dubai . Golfvöllurinn , sem opnaði árið 2004 og er hannaður af Ian Baker-Finch er skemmtileg blanda af links - og eyðimerkurstíl . Hönnun vallarins neyðir kylfinga til að nota alla kylfurnar sem eru í pokanum hjá sér , bæði í teighöggum og innáhöggum . Flatirnar á Arabian Ranch eru minni en gengur og gerist í Dubai . Því er nákvæmni og rétt kylfuval mikilvægt til að lenda ekki í ósköpum . The Faldo Course er einn af þremur golfvöllum Emirates Golf Club og opnaði hann árið 2005 . Faldo völlurinn er frekar flatur og með sinn skerf af vötnum og glompum . Golfvöllurinn er sá eini í furstadæmumum sem er flóðlýstur . Kylfingar munu spila þennan frábæra völl að kvöldlagi sem er mikil upplifun ein og sér með Dubai borg í ljósadýrðum í bakgrunni . Þessi eyðimerkur „ links “ völlur sem er hannaður af stórkylfingnum Ernie Els var sérstaklega hannaður með það í huga að allir kylfingar myndu njóta sín við að spila golfvöllinn , en jafnframt krefjandi , hvort sem kylfingar eru með 5 eða 20 í forgjöf . Flestar flatir eru upphækkaðar og því mikilvægt að hitta þær í innáhöggunum . Flatirnar geta einnig verið mjög lúmskar þar sem sumar þeirra innihalda talsvert brot . Burj Khalifa er risavaxinn skýjakljúfur í Dubai . Turninn er hæsta mannvirki heims eða alls 828 metrar . Framkvæmdir hófust 21. september 2004 og var turninn opnaður 4. janúar 2010 . Færri vita kannski að Burj Khalifa er hótel að hluta til og rekið af Armani tískukeðjunni . Hraðasta lyfta heims er í turninum en það er einkalyfta forstjóra Emaar Properties sem byggði turninn , en hann býr á efstu hæð og tekur lyftuna einungis 90 sekúndur að fara þá 800m vegalengd . Njóttu þess að sigla í fljótum Dubai í námunda við margar af stórfenglegustu byggingum í allri sinni ljósadýrð og njóta útsýnis , kvöldverðar og mið-austurlenskrar dansskemmtunar á sama tíma . Farið verður út fyrir borgina út í arabísku eyðimörkina þar sem ekið verður á sandöldum í ca. eina klst . Eftir það verður snæddur kvöldverður undir berum himni þar sem ýmis skemmtiatriði verða sýnd meðan á kvöldmat stendur . Flug með Icelandair og Emirates frá Keflavík til Dubai með viðkomu í OslóKeflavík til Osló – FI318 : 07.50 / 12.30 Osló til Dubai – EK 160 : 14.30 / 23.202 klst bið í Osló – Farangur innritast alla leiðFlutningur frá Dubai International flugvellinum til Stella Di Mare Marina FrídagurFarið í Burj KhalifaKvöldsigling um Dhow ána – Kvöldmatur innifalinn ( drykki ekki innifaldir ) 18 holur á The MontgomerieFyrsti rástími kl. 08.00 Flutningur frá Stella Di Mare Marina til Dubai International flugvallarins Flug með Emirates og Icelandair til Dubai með viðkomu í StokkhólmiDubai til Stokkhólm – 08.40 / 13.10 Stokkhólm til Keflavíkur – 22.25 / 23.359 klst 15 mín bið í Stokkhólmi – Mögulegt að skella sér til Stokkhólmar og skoða sig um . Verð og dagsetningar Innifalið í verði : Beint flug fram og til baka , flugvallagjöld og skattar , ferðataska og handfarangur , gisting í 11 nætur , íslensk fararstjórn , Morgunmatur , golfsett með farangri , flutningur til / frá flugvelli og hótels , flutningur til / frá hóteli og golfvalla , 7 golfhringir með golfbíl , skoðunarferð í Burj Khalifa , eyðimerkur safarí og BBQ , og sigling um Dhow ánna og kvöldmatur . Sæki verð ... Úrval Útsýn Hlíðasmára 19 , 201 Kópavogi Þjónustu - og söluver : Opið 9:00 – 17:00 , alla virka daga